### Resumé

Klima-, Natur- og Miljøudvalget godkendte den 30. september 2024 en handlingsplan med forskellige tiltag til håndtering af de konsekvenser, som oversvømmelsen den 27. september 2024 havde for [adresse]. Handlingsplan er siden blevet udvidet med flere tiltag, som forvaltningen arbejder med.

Med baggrund i Klima-, Natur- og Miljøudvalgets drøftelse på møde den 3. marts 2025 er der fundet finansiering til den resterende del af Helhedsprojekt Omløbsåen og de øvrige igangsatte tiltag, jf. handlingsplan efter oversvømmelse af [adresse] den 27. september 2024, Risikostyringsplanens tre spor og Klima-, Natur- og Miljøudvalgets beslutning om at arbejde med spor 4 - de langsigtede løsninger

Der søges om anlægsbevilling på 8,3 mio. kr. fordelt på 3 projekter.

### Sagsfremstilling

Klima-, Natur- og Miljøudvalget godkendte den 30. september 2024 en handleplan med forskellige tiltag til håndtering af de konsekvenser, som oversvømmelsen den 27. september 2024 havde for [adresse]. Denne handleplan er siden blevet udvidet med flere tiltag, som forvaltningen har arbejdet med.

Handleplanen bygger videre på den nuværende strategi med tiltag i tre spor; spor 1) Tiltag på natur- og landbrugsarealer, spor 2) Tiltag i Natura2000 områder og spor 3) Tiltag i byen. Klima-, Natur- og Miljøudvalget besluttede på møde den 4. november 2024, pkt. 170 at arbejde med et 4. spor - de langsigtede løsninger.

I forbindelse med handleplanen er Anette Olesen igangsat.

##### Anette Olesen

Projektet er godt i gang. Del 1 forventes færdig i slutningen af april. Dette er en anelse forsinket i forhold til første tidsplan.

For at færdiggøre del 1 af Helhedsprojekt Omløbsåen i [adresse] og gennemføre hele del 2 af projektet er der behov for en yderligere anlægsbevilling på 4,8 mio. kr. i 2025.

Anlægsbevillingen skal øges for at finansiere gennemførelsen af del 1 samt del 2, som omhandler oprensning til regulativbund. Udgifterne til del 2 er endnu ikke endeligt fastlagt og vil blive justeret, når detailprojekteringen og udbudsproces afsluttes af ekstern rådgiver. Projektet forventes gennemført i maj/juni måned 2025.

Når projektet står færdigt, vurderer forvaltningen, at der årligt vil skulle fjernes ca. 3.000 tons sand, for at opretholde en effekt af indsatsen. Dette forventes at medføre en driftsudgift på 400.000 kr., men afhænger konkret af omfang og forureningsgrad, som endnu er ukendte faktorer.

##### Status på øvrige projekter

Der er igangsat flere initiativer som følge af handleplanen samt den efterfølgende beslutning om at arbejde med spor 4 - de langsigtede løsninger. Der gives en kort status på igangværende initiativer og deres finansiering:

* Etablering af vandtilbageholdelse for allerede udpegede områder forsættes (spor 1). Der er lavet aftaler med lodsejer for områderne 19, 36 og 39,1.  Arbejdet med projektering og etablering igangsættes. Det vurderes at der budgetmæssigt, kun er finansiering til to af områderne. Der søges om forhøjelse af anlægsbevilling for at kunne igangsætte det tredje projekt i 2025.
* Lokalisering af nye egnede tilbageholdelsesområder er ikke igangsat, da den afventer den adaptive strategi (nedenfor) samt yderligere anlægsmidler (spor 1).
* Udvikling af en adaptiv strategi for klimatilpasning mod vandløbsoversvømmelser – undersøgelser af øget vandgennemstrømning gennem Vejle by samt udarbejdelse af et løsningskatalog med konkrete projekter (spor 4). Denne opgave er igangsat uden finansiering og det forventes, at ekstern rådgiver har en overordnet analyse klar senest 1. juni 2025. Strategi og løsningskatalog forventes at kunne indgå i budget 2026. Med baggrund i handlingsplanen er der igangsat forskellige tiltag før at tilvejebringe tilstrækkelig viden for at kunne implementere de mest effektive tiltag i den rigtige rækkefølge. Der vil i 2025 anvendes 500.000 kr. til indkøb af flowmålere til sikring af korrekt data, 300.000 kr. til udarbejdelse af en hydraulisk model for [adresse], 700.000 kr. til konsulent bistand ift. udarbejdelse af den adaptive strategi og fastlæggelse af acceptniveau for oversvømmelsesrisiko og 500.000 kr. til monitering af sandvandring og -mængder.
* Etablering af brinkforhøjelse, der skal forbedre vandgennemstrømningen i Omløbsåen (spor 3). Der er igangsat en forundersøgelse inkl. anlægsoverslag på hævning af brinker langs Omløbsåen ved ekstern rådgiver, opgaven er finansieret af allerede tildelte klimatilpasningsmidler. Anlægsprojektet vil være en del af løsningskataloget i den adaptive strategi og kan indgå i budgetlægningen 2026.
* Forundersøgelse og vurdering af optimeringsmuligheder for sluseanlægget samt etablering af en ny sluse (spor 4). Denne opgave er kun delvis  igangsat, da det vil indgå i udvikling af den adaptive strategi og løsningskataloget på et overordnet niveau. Forhold forventes at indgå i budgetlægningen for 2026.

Handlingsplanens øvrige tiltag medfører både behov for medarbejderressourcer, midler til ekstern konsulentbistand og anlægsmidler. På vedhæftede bilag fremgår en foreløbig oversigt med alle afsluttede, igangværende og fremtidige tiltag, som samlet set skitserer, hvilke initiativer, som søges belyst ift. effekt på vandføring og som indgår som element i den adaptive strategi for optimal vandhåndtering af vand fra [adresse] systemet.

### Økonomi

Udfordringerne med vand er et prioriteret område i Vejle. Der søges om anlægsbevilling på i alt 8,3 mio. kr. finansieret af Puljen til Byudvikling, klimasikring, omfartsvej og infrastruktur. Der er pt. en budgetrest på 25,8 mio. kr. i puljen i 2027 og 30,7 mio. kr. i 2028, hvoraf der skal reserveres midler til membranen fase 2.

![](data:image/jpeg;base64...)

Figur 1 Ny/ændring af anlægsbevilling

![](data:image/jpeg;base64...)

Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der søges forhøjelse af anlægsbevilling og afsættes rådighedsbeløb på 4,8 mio. kr. i 2025 til omløbsåens resterende fase 1, samt fase 2.
Der søges forhøjelse af anlægsbevilling og afsættes rådighedsbeløb på 1,5 mio. kr. i 2025 til etablering af vandtilbageholdelse for det 3. område ud af 3, og der søges anlægsbevilling og afsættes rådighedsbeløb på 2,0 mio. kr. i 2025 til Spor 4 - de langsigtede løsninger, herunder flowmålere, hydraulisk model og adaptiv strategi.

Udgiften finansieres af pulje til byudvikling, klimatiltag, omfartsvej og infrastruktur, hvor der er budget i 2027. Forskydning mellem år finansieres af kassen.

Der er afledt drift på 0,4 mio. kr. årligt fra 2026 og frem til fjernelse af sand. Afledt drift indgår i budgetlægningen 2026-2029 spor 2 og den samlede politiske prioritering af udvalgenes driftsudfordringer.

##### Høring

Central Budget har ingen bemærkninger af bevillingsmæssig karakter.

### Klima og resiliensvurdering

Projekterne er et væsentligt element i [adresse] indsats for at klimasikre kritisk infrastruktur i midtbyen, og følger derfor kommunens Klimatilpasningsplan og Andreas Kristensen.

### Sagens videre forløb

Sagen skal behandles af Økonomiudvalg og Byrådet.

### Historik

#### Teknik- og Miljødirektøren indstiller , den 31. marts 2025, punkt 57:

**at** de bevillingsmæssige konsekvenser godkendes, jf. bevillingsskemaer under afsnittet økonomi.

####

#### Beslutning fra Klima-, Natur- og Miljøudvalget, den 31. marts 2025, punkt 57:

Godkendt.

####

#### Beslutning fra Økonomiudvalget, den 7. april 2025, punkt 104:

Anbefales.

### Beslutning

Godkendt.

Fraværende: Gorm Mikkelsen.